Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18502

6. A hóval és/vagy jéggel borított burkolt felületek súrlódási jellemzőinek meghatározása és közzététele 6.1 A hóval és/vagy jéggel borított futópályák súrlódási jellemzőiről megbízható és egységes tájékoztatás közzététele szükséges. A futópálya burkolt felület súrlódási jellemzők pontos és megbízható meghatározását súrlódási mérő berendezésekkel lehet elvégezni. Mindazonáltal az ilyen berendezésekkel beszerzett adatok és a repülőgépek fékezési teljesítménye közötti kapcsolatot a számos függő tényező miatt, mint például a repülőgép tömege, sebessége, fékberendezése, gumiabroncs szerkezete, futómű jellemzők és így tovább, még tovább szükséges vizsgálni. 6.2 Amennyiben a futópálya részben, vagy egészben hóval, vagy jéggel borított, mérjék meg a súrlódási együttható értékét és ezt a mérést a körülmények változásakor ismételjék meg. A futópályán kívül, más burkolt felülettel ellátott területek súrlódás mérését és/vagy fékhatás ellenőrzését akkor végezzék el, ha ezeken kedvezőtlen súrlódási együttható jellemzők kialakulása várható. 6.3 A burkolt felület súrlódási állapot meghatározásának legjobb alapja a súrlódási együttható értékek mérése. A futópálya felületi súrlódás értéke az a legnagyobb érték, amelynél a gumiabroncs még forog, de már csúszik. A mérést különböző berendezésekkel lehet elvégezni, azonban mivel gyakorlati szempontból a futópálya felületi súrlódás felmérésének és jelentésének egységessége szükséges, a mérést lehetőleg olyan berendezéssel végezzék, amely a futópálya teljes hosszában folyamatos mérésre képes. A különböző mérési módszerekkel és a súrlódási együttható mérőberendezések jellemzőivel kapcsolatos útmutató a Repülőtér Szolgálati Kézikönyv 2. részében található. 2007/70/II. szám 6.4 A Repülőtér Szolgálati Kézikönyv olyan táblázatot tartalmaz, amelyben ismertetjük a kiválasztott hóval és/vagy jéggel borított futópálya felületeken végzett vizsgálatokat és bemutatjuk az egyes súrlódási együttható mérőberendezések, valamint a fenti felületek közötti összefüggést is. 6.5 A futópálya súrlódási állapotát "fékhatás tájékoztatás"-ként a mért, vagy számított súrlódási együttható µ értékben, vagy becsült fékhatás értékben fejezzék ki. Az egyes számszerű µ értékek szükségszerű összefüggésben vannak a súrlódási együttható mérőberendezéssel, az ellenőrzött burkolt felület kialakításával és állapotával, valamint a mérés sebességével. 6.6 A következő táblázatot csak összenyomott hó és jég állapotra vonatkozó súrlódási adatokból készítették és adatai ezért nem tekinthetők abszolút, minden csapadék szennyeződésre érvényes µ értékeknek. Ha a felületen hó és/vagy jég található és a jelentett fékhatás "jó", a repülőgépvezetők várhatóan nem számíthatnak olyan jó fékhatásra, mint amelyet a száraz és tiszta futópálya burkolt felületnél tapasztalhatnak (ahol a rendelkezésre álló súrlódás jóval nagyobb lehet, mint amilyenre bármely esetben szükség van). A "jó" fékhatás érték tehát csak egy összehasonlító, viszonylagos jellemző, amely jelzi, hogy a repülőgépnek, különösen a leszállás végrehajtása során nem lesznek iránytartási és fékezési nehézségei. 6.7 Szükségesnek bizonyult, hogy a felületi súrlódásra vonatkozó tájékoztatást futópálya minden egyes harmadrészére adják meg. A futópálya egyes harmadrészeit A, B és C szakaszként határozzák meg. A légiforgalmi szolgálati egységeknek szóló tájékoztatás szempontjából az „A” harmad mindig az a futópálya szakasz, amely alacsonyabb értékű futópálya azonosítóval rendelkezik. Mindazonáltal, amikor a tájékoztatást a repülőgépvezetőnek a leszállás előtt adják meg, a szakaszok megnevezése: a futópálya első, második és harmadik része. Az elő rész minden esetben a futópálya leszállási irányból látható első harmada. Mért súrlódási együttható Becsült fékhatás Fékhatás kód-érték 0.40 és magasabb jó 0.39 -től 0.36 -ig közepes — jó 0.35 -től 0.30 -ig közepes 0.29 -től 0.26 -ig közepes — gyenge 0.25 és ez alatt gyenge A súrlódás mérést a futópálya két párhuzamos sávjában végzik, azaz a futópálya középvonal mentén mindkét oldalon körülbelül 3 méter, vagy az általános igénybevételnek megfelelő olyan oldaltávolságban, ahol a legtöbb légijármű működik. Az ellenőrzés célja az A, B és C szakaszok (harmad) átlagos súrlódási együttható (µ) értékeinek meghatározása. Amikor folyamatos súrlódás mérőt alkalmaznak, az átlagos értéket az egyes szakaszok mért súrlódási értékeiből számítják ki. Ha egyes pontokban mérő berendezést használnak, a mérési pontok közötti távolság ne legyen nagyobb, mint futópálya felhasználható hosszának körülbelül 10 százaléka. Amennyiben úgy ítélik meg, hogy a futópálya középvonal egy oldalán, egy sávban elvégzett ellenőrzés elegendő, az egyes harmadokon belül legalább három — három mérést végezzenek. Az ellenőrzés eredményét és a számított átlagos súrlódási együttható értékeket megfelelő táblázatban jelezzék (lásd a Repülőtéri Szolgálati Kézikönyv 2. része). Megjegyzés: Ahol ez alkalmazható, kérésre közöljék a végbiztonsági megállási terület súrlódási értékeit is. 6.8 Az összenyomott hóval és/vagy jéggel borított futópálya felületek súrlódási értékeinek mérésére folyamatos mérést végző berendezések használhatók. Ezek közé tartoznak a Skiddométer, SFT felületi súrlódás vizsgáló, Mu-méter, Grip típusú ellenőrző, vagy az RFT futópálya burkolt felület súrlódás ellenőrző berendezések. Bizonyos felületi körülmények között, mint például összenyomott havon és jégen levő igen vékony száraz hó réteg esetén a lassulásmérő berendezések használhatók (Tapley és Bakemeter-Dynometer típusok). A futópálya felületi súrlódás mérésére más súrlódás mérő berendezések is használhatók, feltéve hogy azokat az alkalmazás előtt összevetették a fent említett típusok egyikével. A lassulásmérőt ne használják laza havon, vagy latyakban, mert a kapott eredmények félrevezetők lehetnek. Bizonyos 2007/70/II. szám szennyeződések, illetve levegő és burkolat hőmérséklet kombinációk esetén más berendezések is félrevezető eredményt adhatnak. 6.9 Az ellenőrző berendezések egységes felhasználására és ezzel az egységes mérési eredmények biztosítására, a felületi szennyeződések eltávolítására és a futópálya felületi súrlódás jellemzők javítására vonatkozóan a Repülőtéri Szolgálati Kézikönyv 2. része tartalmaz útmutatót.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes